NORAKSTS

|  |  |
| --- | --- |
| 17.12.2020. | Nr.19/16 |

**SIA “ZRC” iesnieguma izskatīšana**

(ziņo: I.Škutāne)

**Atklāti balsojot: PAR – 12** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, S.Stoļarovs, A.Eihvalds, A.Rublis), **PRET –** nav, **ATTURAS – 2** (G.Kurlovičs, L.Zīverts),

2020.gada 12.novembrī saņemts SIA “ZRC” (reģ. Nr.43603066866, Žagaru ceļš 12, Jelgava) iesniegums par servisa pakalpojumu objekta Paula Lejiņa ielā 6, Jelgavā nodošanas ekspluatācijā termiņa pagarināšanu līdz 2021.gada 31.decembrim. Savu lūgumu SIA “ZRC” pamato ar to, ka servisa pakalpojumu objekta nodošanas ekspluatācijā termiņu ir ietekmējusi Paula Lejiņa ielas rekonstrukcija un izejmateriālu piegādes termiņu kavēšana valstī izsludinātās ārkārtējās situācijas dēļ, kas ieviesa tā būvniecības procesā neparedzētas izmaiņas.

2017.gada 27.aprīlī Jelgavas pilsētas dome pieņēma lēmumu Nr.5/11 “Apbūves tiesības uz zemes gabala daļu Paula Lejiņa ielā 6, Jelgavā, izsole” par zemes gabala Paula Lejiņa ielā 6, Jelgavā (kadastra numurs 09000270298, platība 6393 m2) daļas 2532 m2 platībā (turpmāk-Zemesgabals) apbūves tiesības pārdošanu rakstiskā izsolē, nosakot, ka uz Zemesgabala jāuzbūvē un jānodod ekspluatācijā līdz 2019.gada 31.decembrim servisa pakalpojumu objekts un tā funkcionēšanai nepieciešamās inženierbūves (turpmāk-Objekts).

Uz Zemesgabala apbūves tiesības izsoli pieteicās un par izsoles uzvarētāju tika apstiprināts vienīgais izsoles dalībnieks - SIA “ZRC” (reģ. Nr.43603066866, Žagaru ceļš 12, Jelgava).

2017.gada 20.jūlijā Jelgavas pilsētas dome ar lēmumu Nr.9/18 “Apbūves tiesības uz zemes gabala daļu Paula Lejiņa ielā 6, Jelgavā, izsoles rezultātu apstiprināšana” apstiprināja Zemesgabala apbūves tiesības izsoles rezultātus un 2017.gada 1.augustā ar SIA “ZRC” noslēdza līgumu “Par apbūves tiesības piešķiršanu zemes gabala daļā Paula Lejiņa ielā 6, Jelgavā”.

Jelgavas pilsētas pašvaldības administrācijas Būvvalde 2018.gada 25.oktobrī SIA “ZRC” ir izsniegusi būvatļauju un būvniecība ir uzsākta.

Pamatojoties uz SIA “ZRC” 2019.gada 14.novembra iesniegumu par Objekta nodošanas ekspluatācijā termiņa pagarināšanu sakarā ar to, ka Objekta būvniecību ir aizkavējis Loka maģistrāles un tai piegulošās teritorijas ielu remonts, Jelgavas pilsētas dome 2020.gada 28.janvārī pieņēma lēmumu Nr.2/28 pagarināt Objekta ekspluatācijā nodošanas termiņu līdz 2020.gada 31.decembrim.

Saskaņā ar likuma “Par pašvaldībām” 14.panta otrās daļas 3.punktu, 2017.gada 1.augustā noslēgto līgumu “Par apbūves tiesības piešķiršanu zemes gabala daļā Paula Lejiņa ielā 6, Jelgavā” un SIA “ZRC” 2020.gada 12.novembra iesniegumu, un ņemot vērā apstākli, ka no 2020.gada 12.marta līdz 2020.gada 9.jūnijam un no 2020.gada 9.novembra līdz šim brīdim valstī izsludināts ārkārtējais stāvoklis, ko SIA”ZRC” iepriekš nevarēja ne paredzēt, ne novērst,

**JELGAVAS PILSĒTAS DOME NOLEMJ:**

1. Pagarināt SIA “ZRC” (reģ. Nr.43603066866, Žagaru ceļš 12, Jelgava) uz zemes gabala Paula Lejiņa ielā 6, Jelgavā (kadastra numurs 09000270298, platība 6393 m2) daļas  
   2532 m2 platībā būvējamā servisa pakalpojumu objekta un tā funkcionēšanai nepieciešamo inženierbūvju nodošanas ekspluatācijā termiņu līdz 2021.gada 31.decembrim.
2. Jelgavas pilsētas pašvaldības administrācijas Pašvaldības īpašumu pārvaldes vadītājai S.Beļakai organizēt grozījumu veikšanu 2017.gada 1.augusta līgumā “Par apbūves tiesības piešķiršanu zemes gabala daļā Paula Lejiņa ielā 6, Jelgavā” (Jelgavas pilsētas pašvaldībā reģistrēts ar Nr.ADM/2-1.4/17/172).

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 17.decembrī